钦定古今图书集成/明伦汇编/人事典/第057卷 > 孔丛子 > 《思游赋》〈有序〉挚虞
## 钦定古今图书集成/明伦汇编/人事典/第057卷 > 孔丛子 > 《思游赋》〈有序〉挚虞

虞。尝以死生有命，富贵在天，天之所祐者义也，人之所助者信也。履信思顺，所以延福；违此而行，所以速祸。然道长世短，祸福舛错，怵迫之徒，不知所守，荡而积愤，或迷或放，借之以身，假之以事，先陈处世不遇之难，遂弃彝伦，轻举远游，以极常人罔惑之情，而后引之以正，反之以义，推神明之应于视听之表，崇否泰之运于智力之外，以明天任命之不可违，故作《思游赋》。其辞曰：

“有轩辕之遐胄兮，氏仲壬之洪裔，敷华颖于末叶兮，
睎灵根于上世。准乾坤以斡度兮，仪阴阳以定制，匪
时运其焉行兮，乘太虚而遥曳。戴朗月之高冠兮，缀
太白之明璜，制文霓以为衣兮，袭采云以为裳，要华
电之煜爚兮，佩玉衡之琳琅。明景日以鉴形兮，信焕曜而重光，至美诡好于凡观兮，修稀合而靡呈，燕石
缇袭以华国兮，和璞遥弃于南荆。《夏像》韬尘于市北
兮，瓶罍抗方于两楹。鸾皇耿介而偏栖兮，兰桂背时
而独荣。关寒暑以练真兮，岂改容而爽情。感昆吾之
易越兮，怀晖光之速暮。羡一稔而三春兮，尚含英以
容豫。悼曜灵之靡暇兮，限天晷之有度。聆鸣蜩之号
节兮，恐陨叶于凝露。希前轨而增骛兮，眷后尘而旋
顾。往者倏忽而不逮兮，来者冥昧而未著。二仪泊焉
其无央兮，四节环转而靡穷。星乌逝而时反兮，夕景
潜而且融。旻三后之在天兮，叹圣哲之永终。谅道修
而命微兮，孰舍盈而戢冲。握隋珠与蕙若兮，时莫悦
而未遑。彼未遑其何恤兮，惧独美之有伤。蹇委深而
投粤兮，庶芬藻之不彰。芳处幽而弥馨兮，宝在夜而
愈光。逼区内之迫胁兮，思摅翼乎八荒。望云阶之崇
壮兮，愿轻举而高翔。造庖牺以问象兮，辨吉繇于姬
文。将远游于太初兮，鉴形魄之未分。四灵俨而为卫
兮，六气纷以成群。骖白兽于商风兮，御苍龙于景云。
简厮徒于灵圉兮，从冯夷而问津。召陵阳于游谿兮，
旌王”子于柏人。前祝融以掌燧兮，殿元冥以掩尘。形
彯彯而遂遐兮，气亹亹而愈新。挹玉膏于莱嵎兮，掇
芝英于瀛滨。揖太真以假憩兮，听赋政于三春。《洪范》
翕而复张兮，百卉陨而更震。睇玉女之纷彯兮，执懿
筐于扶木。览元象之靴晔兮，仍腾跃乎阳谷。吸朝霞
以疗饥兮，降廪泉而濯足。将纵辔以逍遥“兮，恨东极
之路促。诏纤阿而右回兮，觌朱明之赫戏。莅群神于
《夏庭》兮，回苍梧而结知。纚焦明以承旗兮，驵天马而
高驰。谗羲和于丹丘兮，诮倒景之乱仪。寻凯风而南
暨兮，谢太阳于炎离。戚溽暑之陶郁兮，余安能乎留
斯？闻碧鸡之长晨兮，吾将往乎西游。”粤浮鹢于弱水
兮，泊舳舻于中流。苟精粹之攸存兮，诚沉羽以汎舟。
轶望舒以陵厉兮，羌神漂而气浮。讯硕老于金室兮，
采旧闻于前修。讥沦阴于危山兮，问王母于椒丘。观
元鸟之参趾兮，会《根壹》之神筹。扰毚兔于月窟兮，诘
姮娥于蓐收。爰揽辔而旋驱兮，访北叟之倚伏。乘增
冰而遂济兮，凌固阴之所滀。探龟蛇于幽穴兮，瞰罔
养之潜育。“哂倏忽之躁狂兮，丧中黄于耳目。偭烛龙
而游衍兮，穷大明于北陆。攀招摇而上跻兮，忽蹈廓
而凌虚。登阊阖而遣眷兮，𫖯元黄于地舆。召黔雷以
先导兮，觐天帝于清都。观浑仪以寓目兮，拊造化之
大罏。爰辨惑于上皇兮，稽吉凶之元符。”唐则天而民
咨兮，癸乱常而感虞。孔挥涕于西狩兮，臧考祥于娄
句。跖肆暴而保乂兮，颜履仁而夙徂。何否泰之靡所
兮，眩荣辱之不图。运可期兮不可思，道可知兮不可
为。求之者劳兮欲之者惑，信天任命兮理乃自得。且
以四位为匠，乾坤为钧，散而为物，结而为人，阳降阴
升，一替一兴，流而为川，滞而为陵。祸不可禳，福不可
征。其《否》兮有豫，其泰兮有数。成形兮，未察，灵像兮已
固。承明训以发蒙兮，审性命之靡求。将澄神而守一
兮，奚飘飘而遐游？斐陈辞以告退兮，主悖惘而永叹。
惟升降之不仍兮，咏《别易》而会难。愿大飨以致好兮，
盍息驾于一餐。会司仪于有始兮，延嘉宾于九干。陈
钧天之广乐兮，展万舞之至欢。枉矢烁其在手兮，狼
弧翩其斯弯。睨翟犬于帝侧兮，殪熊罴于灵轩。尔乃
清道夙跸，载轮修祖。班命受号，轙辀整旅。兆司郁以
届路兮，万灵森而陈庭。丰隆轩其警众兮，钩陈帅以
属兵。堪舆竦而进峙兮，文昌肃以司行。抗蚩尤之修
旃兮，建雄虹之采旌。乘云车电鞭之扶舆委移兮，驾
应龙青虬之容裔陆离。俯游光逸景。倏烁挥霍兮，仰
流旌，垂《旄焱》，攸纤纚。前湛湛而摄进兮，后僸僸而方
驰。且启行于重阳兮，奄税驾乎少仪。跨列缺兮窥干
坤，挥玉关兮出天门。涉汉津兮望昆仑，经赤霄兮临
元根。观品物兮终复魂，形已消兮气犹存。眺悬舟之
离离兮，怀旧都之蔼蔼。仍繁荣而督引兮，将遄降而
速迈。华云依霏而翼衡兮，日月炫晃而映盖，蹈烟煴
兮辞天衢。心闣𦐇兮识故居，路遂遒兮情欣欣，奄忽
归兮反常闾。修中和兮崇彝伦，大道繇兮味琴书。乐
自然兮识穷达，澹无思兮心恒娱。